UI tervezés gyorstalpaló indul a Magyar Képzőművészeti Egyetemen

Bár az IT szektor egyik legkeresettebb pozíciója a UI designer (user interface – felhasználói felület), ennek ellenére minimális a képzési lehetőségek száma a szakemberhiánnyal küzdő iparágban. Ezt az igényt felismerve indítja el idén márciusban kezdődő tematikus, gyakorlatorientált kurzusát a Magyar Képzőművészeti Egyetem.